Document ID: 32005R1662

ΚΑΝΟΝΙΣΜΌΣ (ΕΚ) αριθ. 1662/2005 ΤΗΣ ΕΠΙΤΡΟΠΉΣ
της 11ης Οκτωβρίου 2005
για τροποποίηση του παρατήματος Ι του κανονισμού (ΕΚ) αριθ. 953/2003 του Συμβουλίου για να αποφευχθεί η εκτροπή του εμπορίου ορισμένων βασικών φαρμακευτικών προϊόντων προς την Ευρωπαϊκή Ένωση
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 953/2003 του Συμβουλίου, της 26ης Μαΐου 2003, για να αποφευχθεί η εκτροπή του εμπορίου ορισμένων βασικών φαρμακευτικών προϊόντων προς την Ευρωπαϊκή Ένωση (1), και ιδίως το άρθρο 4 παράγραφοι 4 και 8,
Εκτιμώντας τα ακόλουθα:
(1)
Η Επιτροπή έλαβε ορισμένες τροποποιημένες αιτήσεις που υποβλήθηκαν δυνάμει του άρθρου 4 του κανονισμού (ΕΚ) αριθ. 953/2003, όσον αφορά το Epivir 150 mg × 60 και το Combivir 300/150 mg × 60.
(2)
Η Επιτροπή κατέληξε στο συμπέρασμα ότι οι αιτήσεις που έλαβε πληρούν τις απαιτήσεις του κανονισμού (ΕΚ) αριθ. 953/2003 σύμφωνα με τη διαδικασία που καθορίζεται στο άρθρο 5 παράγραφος 2 του εν λόγω κανονισμού.
(3)
Οι αιτούντες ενημερώθηκαν για την απόφαση της Επιτροπής να δεχθεί την αίτησή τους.
(4)
Επομένως, είναι απαραίτητο να αντικατασταθεί το παράρτημα Ι του κανονισμού (ΕΚ) αριθ. 953/2003,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα Ι του κανονισμού (ΕΚ) αριθ. 953/2003 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 11 Οκτωβρίου 2005.

Labels: 3
0
2